มีอาการเหมือนกับว่า มีความคิดตีกันในหัวและมีอาการทำซ้ำๆมาประมาณ 2 เดือนแล้วค่ะอาการจะคล้ายๆกับว่า รู้อยู่แล้วว่าวันนี้ฝนจะตก หรืออากาศจะเป็นยังไง แต่ก็จะมีความคิดตีกันในหัว และทำซ้ำที่ว่าคือเปิดโทรศัพท์เช็คสภาพอากาศอยู่เสมอๆตลอดทั้งวัน อาการแบบนี้นี่คือเข้าข่ายไหมคะ หรือถ้าเป็น คุณมีคำแนะนำ หรือต้องทานยาตัวไหนไหมคะ
สวัสดีค่ะ ภาวะ OCD หรือ obsessive compulsive disorder ดังที่กล่าวมาหรือภาษาไทยว่าโรคย้ำคิดย้ำทำนั้น เป็นอาการทางจิตรูปแบบหนึ่งที่ผู้ป่วยจะความคิดหรือความกลัวที่ไม่สมเหตุสมผลจนนำไปสู่การทำพฤติกรรมบางอย่างซ้ำไปซ้ำมา เช่น คิดว่ามือสกปรกตลอดเวลาจึงต้องล้างมือบ่อยๆ คิดว่าลืมปิดประตูบ้านหรือเตาแก๊สจึงต้องคอยตรวจตราจนไปทำงานสาย หรือคิดเรื่องใดเรื่องหนึ่งซ้ำไปมามากผิดปกติ อาจมีความคิดร้ายต่อสิ่งศักดิ์สิทธิ์ต่างๆอย่างควบคุมไม่ได้ เป็นต้นการรักษามีทั้งการปรับพฤติกรรม การทำจิตบำบัด การใช้ยาเพื่อช่วยควบคุมอาการ ซึ่งควรอยู่ภายใต้การดูแลของจิตแพทย์โดยจากอาการที่กล่าวมา แม้จะยังไม่ค่อยตรงกับโรคมากนัก อาจจะเกิดจากการมีความคิดฟุ้งซ่านโดยไมได้เป็นโรคได้ เพราะส่วนใหญ่นอกจากคิดแล้วจะต้องมีการกระทำอะไรซ้ำๆเพื่อตอบสนองความคิดนั้นๆด้วย ก็ควรไปพบแพทย์เพื่อประเมินสภาพจิตอย่างละเอียดอีกครั้ง เพราะโรคทางจิตส่วนใหญ่จะต้องพบแพทย์และพูดคุย ประเมินจิตใจในหลายๆด้านอย่างละเอียด เพื่อให้ได้การวินิจฉัยที่แน่ชัดต่อไปค่ะ ยังไม่ควรซื้อยาใดๆมาทานเองในขณะนี้ค่ะ